Ipl
ముంబయిపై పుణే విజయం
ముంబయి: వాంఖడే స్టేడియంలో జరుగుతున్న క్వాలిఫయర్‌-1 పోరు ఆరంభంలో తడబడిన పుణే చివరలో దూకుడు కనబరిచింది.ఇన్నింగ్స్‌ మొదట్లో అజింక్యా రహానే 43 బంతులు ఆడి 5 బౌండరీలు,1 సిక్సర్‌తో 56 పరుగులు చేయగా, మిడిలార్డర్‌లో మనోజ్‌ తివారీ 48 బంతుల్లో 4 బౌండరీలు,2 సిక్సర్లతో 58 పరుగులు, చివరలో ధోని 26 బంతులు ఆడి 5 సిక్సర్లతో 40 పరుగులు చేసి నాటౌట్‌గా నిలువడంతో నిర్ణీత 20 ఓవర్లలో పుణే 162 పరుగులు చేసింది.ముంబయి ఇండియన్స్‌ బ్యాటింగ్‌కు దిగి 20 ఓవర్లలో 9 వికెట్లకు 142 పరుగులు చేసింది.దీంతో ముంబయిపై పుణే 20 పరుగులతో విజయం సాధించింది.ముంబయి ఔలర్లు ఆఖరున తేలిపో వడంతో పుణే భారీ స్కోరు చేయగలిగింది. టాస్‌ ఓడి బ్యాటింగ్‌కు దిగిన పుణేకు గొప్ప ఆరంభం లభించలేదు.తొలి ఓవర్‌ ఆఖరి బంతికే తొలి వికెట్‌ చేజార్చుకుంది.మెక్లనగన్‌ వేసిన చక్కని బంతిని ఫామలో ఉన్న రాహుల్‌ త్రిపాఠి అంచనా సరిగా వేయలేక క్లీన్‌ బౌల్డయ్యాడు.
ఇక మలింగ వేసిన రెండవ ఓవర్‌ అయిద బంతికి పుణే సారథి స్టీవ్‌ స్మిత్‌ 1 పరుగు వద్ద హార్థిక్‌ పాండ్యాకు క్యాచ్‌ ఇచ్చాడు.మలింగ వేసిన స్లో బంతిని కొంత ముందుగా ఆడబోయాడు.బ్యాట్‌ ఎడ్జ్‌కు తాకిన బంతి అక్కడే గాల్లోకి లేవడంతో ఫీల్డర్‌ హార్థిక్‌ పాండ్యా సునాయాసంగా ఒడిసిపట్టుకున్నాడు.ఈ దశలో క్రీజులో ఉన్న అజింక్యా రహనే,మనోజ్‌ తివారీ పుణే ఇన్నింగ్స్‌ను ముందుండి నడి పించారు.హార్థిక్‌ పాండ్యా వేసిన 9వ ఓవర్‌లో బౌండరీ,సిక్స్‌ బాది 15 పరుగులు రాబట్టారు.9 ఓవర్లకు పుణే స్కోరు 2 వికెట్లకు 58 పరుగులు. మధ్య మధ్యలో అడపాదడపా బౌండరీలు, సింగిల్స్‌ తీస్తూ స్కోరు బోర్డును పరుగులె త్తించారు. 12వ ఓవర్‌లో ఒక బౌండరీ,ఒక పరుగు చేసి 39 బంతుల్లోనే అజింక్యా రహానే హాఫ్‌ సెంచరీ పూర్తి చేసుకున్నాడు. కర్ణ్‌శర్మ వేసిన తరువాత ఓవర్‌లో రహానే ఎల్‌బిగా వెనుదిరి గాడు.ఈ దశలో క్రీజులోకి వచ్చిన ధోని,మరో ఎండ్‌ లో ఉన్న తివారితో కలిసి పుణే స్కోరు బోర్డును 100 దాటించాడు.ఓవర్లు తగ్గిపోతున్న కొద్ది వేగం పెంచుతూ వీలు చిక్కినపుడల్లా భారీ షాట్లకు ప్రయత్నించారు.18వ ఓవర్‌ వరకు నిదానంగా ఆడిన వీరిద్దరు చివరి రెండు ఓవర్లలో ముంబయి బౌలర్లపై విరుచుకుపడ్డారు.మెక్లనగన్‌ వేసిన 19వ ఓవర్లో ధోని సత్తా చాటాడు.
తివారీ ఒక బౌండరీ,సిక్సర్‌,ధోని రెండు సిక్సర్లు బాద డంతో ఆ ఓవర్‌లో అత్యధికంగా 26 పరుగులు వచ్చాయి.బుమ్రా వేసిన ఇన్నింగ్స్‌ చివరి ఓవర్లలో సైతం రెండు సిక్సర్లు బాదిన ధోని 15 పరుగులు రాబట్టడంతో పుణే స్కోరు 162 పరుగులు చేయ గలిగింది.ముంబయిబౌలర్లలో మెక్లనగన్‌, మలింగ, కర్ణ్‌ శర్మలు ఒక్కొక్కరు ఒక వికెట్‌ తీయగలిగారు. పార్థీవ్‌ పటేల్‌ ఒంటి పోరాటం: పుణే సూపర్‌ జెయింట్‌ తరువాత బ్యాటింగ్‌కు దిగిన ముంబయి ఇండియన్స్‌కు చెందిన పార్ధీవ్‌ పటేల్‌ ఒంటరి పోరాటం చేసి 52 పరుగులతో హాఫ్‌ సెంచరీ సాధించాడు.టాపార్డర్‌ సరిగా ఆడక పోవడంతో ముంబయి 20 ఓవర్లలో 9 వికెట్లకు 142 పరు గులు చేసింది. ఓపెనర్‌ సైమన్స్‌ 13 బంతులు ఆడి 5 పరుగులు చేసి రనౌటయ్యాడు.మరో ఓపెనర్‌ పార్థీవ్‌ పటేల్‌ బాగా నిలదొక్కుకుని 40 బంతులు ఆడి 3 బౌండరీలు,3 సిక్సర్ల తో 52 పరుగులు చేసి ఠాకూర్‌ బౌలింగ్‌లో క్రిస్టియన్‌కు క్యాచ్‌ ఇచ్చి పెవిలియన్‌కు చేరుకు న్నాడు.
ఒక రోహిత్‌ శర్మ 2 బంతులు ఆడి 1 పరుగు చేసి వాషింగ్టన్‌ సుందర్‌ బౌలింగ్‌లోఎల్‌బిడబ్ల్యూ అయ్యాడు. అంబటి రాయుడు 3 బంతులు ఆడి జిరో పరుగుల వద్ద వాషింగ్టన్‌ సుందర్‌ బౌలింగ్‌లో స్మిత్‌కు క్యాచ్‌ ఇచ్చి వెనుదిరిగాడు. పోలార్డ్‌ 10 బంతులు ఆడి 1 బౌండరీతో 7 పరు గులు చేసి వాషింగ్టన్‌ సుందర్‌ బౌలింగ్‌లో స్మిత్‌కు క్యాచ్‌ ఇవ్వడంతో క్రీజు వీడి వెళ్లిపోయాడు. హెచ్‌హెచ్‌ పాండ్యా 10 బంతులు ఆడి 1 బౌండరీ, 1 సిక్సర్‌తో 14 పరుగులు చేసి ఫర్గుసన్‌ బౌలింగ్‌లో క్రిస్టియన్‌ కు క్యాచ్‌ ఇవ్వడంతో ఔటయ్యాడు.కెహెచ్‌ పాండ్యా 11 బంతులు ఆడి 2 బౌండరీలతో 15 పరుగులు చేసి ఠాకూర్‌ బౌలింగ్‌లో క్రిస్టియన్‌కు క్యాచ్‌ ఇవ్వడంతో ఔటయ్యాడు.ఇక మెక్‌క్లెనగన్‌ 8 బంతులు ఆడి 6 పరుగులు,కెవి శర్మ 7 బంతులు ఆడి 4 పరుగులు చేసి ఉనద్కత్‌ బౌలింగ్‌లో ధోనికి క్యాచ్‌ ఇవ్వడంతో ఔటయ్యాడు.బుమ్రా 11 బంతులు ఆడి 1 సిక్సర్‌ తో 16 పరుగులు,మలింగ 2 బంతులు ఆడి 1 సిక్సర్‌తో 7 పరుగులు చేసి నాటౌట్‌గా నిలిచారు